《凤凰台上忆吹箫 和漱玉词》
清代·王士禄

灵凤当雏，名花值蕊，思量往事回头。记帘垂犀押，镜挂珊钩。

人似鹣鹣白鹢，行坐里、爱玩无休。谁能负，春风浅夜，明月新秋。

悠悠。光阴荏苒，纵长绳百尺，逝景难留。看新来华发，旧日朱楼。

宛宛前欢堪觅，屏山畔、薄醉回眸。临风立，斜阳如昔，独照清愁。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。